

ZAPISNIK


08. sjednice Vijeća Mjesnog odbora Demerje održane 31.  siječnja  2022., u sjedištu Mjesnog odbora Demerje, Demerska 33, s početkom u 20:00 sati.

NAZOČNI ČLANOVI VIJEĆA:  Ivana Ratković,  Dubravka Birko,  Ivan Svedrović i Dražen Lončić

NENAZOČNA ČLANICA VIJEĆA: Vesna Šantek

[bookmark: _GoBack]Potpredsjednica Vijeća Mjesnog odbora Demerje Ivana Ratković pozdravlja prisutne, konstatira da je  na sjednici Vijeća prisutno 4 članova Vijeća te isto može pravovaljano raspravljati i odlučivati.
Predlaže da se usvoji zapisnik 07. sjednice Vijeća Mjesnog odbora Demerje.
Jednoglasno (4“za“) usvojen je zapisnik 07. sjednice Vijeća.
 
Potpredsjednica Vijeća otvara 07.  sjednicu Vijeća te predlaže sljedeći 

d n e v n i   r e d:


1. Izvješće s 4. Koordinacije
2. Prijedlog Financijskog plana MO Demerje za 2022.
3. Prijedlog Plana malih komunalnih aktivnosti MO Demerje za 2022.
4. Izvješće o radu MO Demerje za 2021.
5. Program rada za 2022.
6. Prijedlog zaključka o potrebi žurne sanacije dijela kolnika Gornjodemerske ulice
7. Obavijesti, pitanja i prijedlozi

Vijeće je jednoglasno (4“za“) prihvatilo predloženi dnevni red.

Ad 1).  Izvješće s 4. Koordinacije
4. koordinacija Predsjednika Vijeća Gradske četvrti Brezovica i predsjednika Mjesnih odbora na području Gradske četvrti Brezovica održana je 31.01.2022. u 16,30 sati.
                                                     DNEVNI RED

1. Plan komunalnih aktivnosti Gradske četvrti Brezovica u 2022.
1. Pitanja, prijedlozi i obavijesti



Ad 2). Prijedlog Financijskog plana MO Demerje za 2022.
Potpredsjednica Vijeća Ivana Ratković obrazlaže Prijedlog te otvara raspravu.
Vijeće je jednoglasno (4“za“) donijelo Financijski plan MO Demerje za 2022., koji je sastavni dio ovoga plana.

Ad 3).  Prijedlog Plana malih komunalnih aktivnosti MO Demerje za 2022.
Potpredsjednica Vijeća Ivana Ratković obrazlaže Prijedlog te otvara raspravu.
Vijeće je jednoglasno (4“za“) donijelo Plan malih komunalnih aktivnosti MO Demerje za 2022., koji je sastavni dio ovoga plana.

Ad 4). Izvješće o radu MO Demerje za 2021.
Potpredsjednica Vijeća Ivana Ratković obrazlaže Prijedlog te otvara raspravu.
Vijeće je jednoglasno (4“za“) donijelo
Izvješće o radu
Vijeća Mjesnog odbora Demerje za 2021. 
         

Uvod

      Vijeće Mjesnog odbora Demerje ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora Demerje.       Vijeće je svoj rad usmjerilo na problematiku izgradnje odvodnje u ulici Drežnik, uređenje zelenih površina. Tijekom 2021. godine Vijeće je održalo 10 sjednica. Prisutnost članova Vijeća  sjednicama Vijeća bila je u prosjeku 5od 5 članova Vijeća, odnosno 97 %. Ukupno je obrađeno 28 točaka dnevnog reda što prosječno iznosi 2,8 točaka po sjednici. Sjednice Vijeća ukupno su trajale 591 minuta što je prosječno 59,1 minuta po sjednici. 
       Vijeće Mjesnog odbora Demerje. ukupno je je donijelo  28 akata.
        


Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Demerje. (članak 22).
       Predsjednik  saziva sjednice Vijeća. Redovito obilazi područje Mjesnog odbora. Evidentira probleme, te s članovima Vijeća   radi  na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.
       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima Vijeća Mjesnih odbora.  Informira građane o  svim pitanjima i problemima važnim za Mjesni odbor.


Izvješće o radu potpredsjednika Vijeća 

       Dužnosti potpredsjednika Vijeća definirane su Poslovnikom Vijeća Mjesnog odbora Demerje. ( članak 23 ).
       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor. 


Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Demerje. (članak 24).
Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.
  

Tabelarni pregled


Sjednice Vijeća

	     Opis obilježja
	

	 Broj održanih sjednica
	10

	 Prosječni broj članova Vijeća ( po sjednici)
	4,9

	 Prosječno trajanje sjednica
	59,1

	 Broj točaka dnevnog reda ( ukupno)
	41

	 Broj donijetih akata
	28




Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	43
	5
	0
	100

	44
	5
	0
	100

	45
	5
	0
	100

	1
	5
	0
	100

	2
	5
	0
	100

	3
	5
	0
	100

	4
	5
	0
	100

	5
	5
	0
	100

	6
	5
	0
	100

	7
	4
	1
	80



Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Male komunalne akcije
	1

	Gradnja i održavanje komunalne infrastrukture(vodovod,
odvodnja,plin,javna rasvjeta,ceste)
	5

	Funkcioniranje vijeća
	16

	Ostalo
	6



                                                                   
Z A K L J U Č A K


Vijeće Mjesnog odbora Demerje svojim aktivnostima bitno je utjecalo na dinamiku realizacije Plana komunalnih aktivnosti u 2021. godini kao i ulaganja u izgradnju komunalne infrastrukture iz drugih izvora financiranja. Bez obzira na pozitivni trend ulaganja u izgradnju
kapitalne komunalne infrastrukture, Vijeće nije zadovoljno kvalitetom i razinom ulaganja jer navedenim tempom izgradnje komunalne infrastrukture neće biti moguće stići razinu komunalno razvijenih naselja u gradu Zagrebu.

Ad 5). Program rada za 2022.
Potpredsjednica Vijeća Ivana Ratković obrazlaže Prijedlog te otvara raspravu.
Vijeće je jednoglasno (4“za“) donijelo

Program rada 
Vijeća Mjesnog odbora Demerje
 za 2022. 


Djelovanje Vijeća Mjesnog odbora Demerje. u 2022. godini u pretežitoj mjeri bit će određeno aktivnostima za uređivanjem zelenih površina i asfaltiranjem.
 Radi postizanja ovim Programom utvrđenih ciljeva, Vijeće će u 2022. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

               1. Praćenju  realizacije  akcija iz Plana malih komunalnih akcija za 2022.
               2. Utvrđivanju Prijedloga prioriteta za Plan malih komunalnih akcija Gradske četvrti 
                   Brezovica za 2023.               
               3. Praćenju stanja komunalnog reda uz dostavu zapažanja i prijedloga Vijeću  
                   Gradske četvrti Brezovica i komunalnom redarstvu
               4. Donošenju akata (Prijedlog prioriteta, Financijskog plana, Godišnjeg obračuna, 
                   zaključaka) 
               5. Suradnji s Vijećem Gradske četvrti Brezovica
               6. Suradnji s udrugama sa područja naselja Demerje
               7. Suradnji s građanima sa područja Mjesnog odbora 

Ad 6). Prijedlog zaključka o potrebi žurne sanacije dijela kolnika Gornjodemerske ulice
Potpredsjednica Vijeća Ivana Ratković obrazlaže Prijedlog te otvara raspravu.
Vijeće je jednoglasno (4“za“) donijelo

                                                  Z A K LJ U Č A K
                  o potrebi žurne sanacije dijela kolnika Gornjodemerske ulice


1.Vijeće Mjesnog odbora Demerje je temeljem zahtjeva građana i članova Vijeća višekratno tražilo žurnu sanaciju cca 50 m2 kolnika Gornjodemerske ulice kod raskrižja s ulicom Bedeki, s obzirom da je opasan za promet, neravan, s ulegnućima i uzdignućima. Međutim, isti do danas nije saniran.

2. Vijeće traži žurnu sanaciju dijela kolnika Gornjodemerske ulice na lokaciji iz točke
    1. zaključka.
 	
3. Ovaj zaključak dostavlja se Vijeću Gradske četvrti Brezovica na dalje postupanje.

Ad 7). Obavijesti, pitanja i prijedlozi
Vijeće je upoznato sa anonimnom prijavom glede smrada u Gornjodemerskoj ulici. Anonimna osoba je telefonskim putem imala upit kako da se riješi smrad iz slivnika u Gornjodemerskoj ulici.
Vijeće će na sljedećoj sjednici donijeti Zaključak o saniranju prijekopa po ulicama na području Mjesnog odbora Demerje.

Dovršeno u 19:30 sati.

KLASA: 024-08/22-03/262
URBROJ: 251-13-11-8-22-2


Zapisnik vodila
Kamelia Antonia Pelikon

